Diari Oficial de la Generalitat Valenciana


Sumari del DOGV 2692, del 20-02-1996 (1996/837510)

RESOLUCIÓ de 15 de febrer de 1996, de la directora general de Coordinació Institucional i Secretariat del Govern de la Conselleria d'Administració Pública, per la qual es publiquen les convocatòries del concurs ordinari de 1996 per a la provisió de llocs reservats a funcionaris d'administració local amb habilitació de caràcter nacional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2692

Data del DOGV
:   20-02-1996

Secció del DOGV
:   AUTORITATS I PERSONAL

Número del document
:   1996/837510


Data del document
:   15-02-1996

Organisme emissor
:   Conselleria d'Administració Pública

Tipus de document
:   Resolució

Correcció d'errades

Anàlisi jurídica

RESOLUCIó de 15 de febrer de 1996, de la directora general de Coordinació Institucional i Secretariat del Govern de la Conselleria d'Administració Pública, per la qual es publiquen les convocatòries del concurs ordinari de 1996 per a la provisió de llocs reservats a funcionaris d'administració local amb habilitació de caràcter nacional.   
Convocats per les respectives corporacions locals, els concursos ordinaris per a la provisió de llocs reservats a funcionaris d'administració local amb habilitació de caràcter nacional, d'acord amb el que preveu l'article 99 de la Llei Reguladora de les Bases de Règim Local, el Reial Decret 1.732/1994, de 29 de juliol (BOE de 09.08.94), i les ordres del Ministeri per a les Administracions Públiques de 10 d'agost de 1994 (BOE de 13.08.94) i de 8 de setembre de 1994 (BOE de 09.09.94) i aprovades per les respectives corporacions les bases específiques per a cada lloc de treball, resolc:  
Primer  
Donar publicitat a les convocatòries de concursos ordinaris per a la provisió de llocs de treball reservats a funcionaris d'administració local amb habilitació de caràcter nacional, vacants en les corporacions locals de la Comunitat Valenciana, i de les bases específiques aprovades per les respectives corporacions per a cada plaça, que s'indiquen en els annexos II i III.  
Segon  
Els mèrits corresponents al coneixement de les especialitats de l'organització territorial i normativa de la Comunitat Valenciana, així com als coneixements de valencià, seran els previstos en el Decret 8/1995, de 10 de gener, del Govern Valencià ( DOGV núm. 2.434, de 24 de gener de 1995) i que s'indiquen en l'annex I. De conformitat amb el que estableix la disposició addicional de l'esmentada norma i mentre no es cree ni entre en funcionament el registre de Mèrits de Determinació Autonòmica, els concursants acreditaran els mèrits que al·leguen en els concursos mitjançant la presentació dels títols, diplomes o certificats corresponents i poden utilitzar tant els originals com fotocòpies compulsades.  
Tercer  
Les bases comunes per les quals han de regir-se els esmentats concursos són les aprovades per l'Ordre de 8 de setembre de 1994 del Ministeri per a les Administracions Públiques (BOE de 09.09.94)  
Quart  
Les convocatòries i les bases específiques dels concursos a què es refereix aquesta resolució podran ser impugnats segons el que disposa la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992, a partir de la publicació del seu extracte en el Butlletí Oficial de l'Estat.  
València, 15 de febrer de 1996.- La directora general de Coordinació Institucional i Secretariat del Govern: Catalina Escuín Palop.  
ANNEX I  
Determinació i valoració dels mèrits autonòmics de conformitat amb el que disposen els articles 3 i 4 del Decret 8/1995, de 10 de gener, del Govern Valencià  
Determinació de mèrits  
Tindran la consideració de mèrits corresponents al coneixement de valencià, de les especialitats de l'organització territorial i de la normativa de la Generalitat Valenciana els següents:  
a) Experiència professional  
A l'efecte d'aquest decret s'entendrà per experiència professional la permanència i el desenvolupament de funcions durant els cincs anys anteriors a les entitats locals del territori de la Comunitat Valenciana o a l'administració de la Generalitat Valenciana, per implicar el coneixement de les especialitats de l'organització territorial i de la normativa de la Comunitat Valenciana.  
b) Formació personal  
Es valorarà la participació en els cursos de formació i perfeccionament que tinguen per objecte les especialitats de l'organització territorial i normativa de la Comunitat Valenciana, amb exclusió dels que formen part dels processos selectius.  
Sols es tindran en compte els cursos impartits o homologats per l'Institut Valencià d'Administració Pública.  
c) Coneixements del valencià  
D'acord amb la Llei de la Generalitat Valenciana 4/1983, de 23 de novembre, d'ºs i Ensenyament del valencià, es valorarà el coneixement del valencià com a llengua pròpia de la Comunitat Valenciana, de la Generalitat Valenciana i de l'administració local.  
El coneixement del valencià s'acreditarà mitjançant el certificat o homologació expedits per la Junta Qualificadora de Coneixements del Valencià.  
La valoració del coneixement del valencià s'entén sense perjudici de la seua consideració com a requisit en les bases específiques de les convocatòries que aproven les entitats locals dels municipis de predomini lingüístic valencià, d'acord amb les relacions de llocs de treball i a l'empara de la Llei de la Generalitat Valenciana 4/1983, de 23 de novembre, d'ºs i Ensenyament del Valencià.  
En tot cas, les corporacions locals podran valorar el valencià com a mèrit específic en les bases de la seua convocatòria.  
d) Altres mèrits  
Es consideraran altres mèrits impartir classes en els cursos de formació als quals es refereix l'apartat b). Així mateix, es valoraran en aquest apartat publicacions en matèries relatives a les especialitats de l'organització territorial i normativa de la Comunitat Valenciana i col·laboracions amb els òrgans de la Generalitat Valenciana en matèria de règim local.  
Valoració dels mèrits  
a) Experiència professional  
L'experiència professional i permanència es valorarà fins un màxim de 0,50 punts, d'acord amb les regles següents:  
- Serveis i permanència desenvolupats en llocs de treball del mateix grup de funcionaris que el corresponent a la subescala a la qual concursa: 0,10 per any.  
- Serveis i permanència desenvolupats en llocs de treball de grup diferent del corresponent a la subescala a la qual concursa : 0,50 per any.  
b) Formació personal  
La valoració per aquest apartat no podrà superar 1,50 punts. En la valoració dels cursos de formació i perfeccionament es distingirà:  
1. Cursos de formació i perfeccionament genèrics  
Es valoraran fins a un màxim de 0.50 punts els cursos de formació i perfeccionament genèrics que tinguen per objecte la formació en alguna de les àrees de coneixement pròpies de l'organització territorial i normativa de la Comunitat Valenciana, i que no tinguen relació directa amb les funcions del lloc de treball convocat.  
2. Cursos de formació i perfeccionament específics.  
Es valoraran fins a un màxim d'1 punt els cursos de formació i perfeccionament específics que tinguen per objecte la formació en alguna de les àrees de coneixements propis de l'organització territorial i normativa de la Comunitat Valenciana, i que tinguen relació directa amb les funcions del lloc de treball convocat.  
3. La valoració de cada curs específic s'efectuarà segons la duració, d'acord amb la següent escala:  
a) De 100 o més hores: 1 punt.  
b) De 75 o més hores: 0,75 punts.  
c) De 50 o més hores: 0,65 punts.  
d) De 25 o més hores: 0,50 punts.  
e) De 15 o més hores: 0,25 punts.  
La valoració dels cursos genèrics es realitzarà en funció de la duració i s'aplicarà l'escala anterior i es reduirà a la meitat els punts per duració horària.  
4. Aquelles activitats de naturalesa diferent als cursos, com ara jornades, taules rodones, trobades, debats o anàlegs, no podran ser objecte de valoració. Els seminaris sols es valoraran si es certifica per l'Institut Valencià d'Administració Pública que tenen la mateixa naturalesa i metodologia dels cursos.  
c) Coneixements de valencià  
El coneixement de valencià es valorarà fins un màxim de 0,75 punts, d'acord amb la següent escala:  
a) Coneixement oral: 0,25 punts.  
b) Coneixement de grau elemental: 0,50 punts.  
c) Coneixement de grau mitjà: 0,65 punts.  
d) Coneixement de grau superior: 0,75 punts.  
d) Altres mèrits.  
Els mèrits per aquest apartat es valoraran d'acord amb l'especialització i nivell dels cursos, de les publicacions i les col·laboracions desenvolupades, fins a un màxim de 0, 25 punts.